Author: agenda0
Company: agenda

Návrh
na odvolanie a menovanie člena rady Úradu pre finančný trh

      V zmysle § 9 ods. 14 zákona č. 329/2000 Z.z. o Úrade pre finančný trh a o zmene a doplnení niektorých zákonov požiadal Ing. Michal Horváth, CSc. Predsedu vlády Slovenskej republiky o vzdanie sa funkcie člena Rady Úradu pre finančný trh (Rada). Svoju žiadosť odôvodnil tým, že v budúcnosti sa chce angažovať v politickej oblasti. 

     Podľa § 9 predmetného zákona člen Rady zostáva vo funkcii až do vymenovania nového člena Rady. Z tohto dôvodu je potrebné zároveň uskutočniť vymenovanie nového člena Rady. 

     Za nového člena Rady sa navrhuje vymenovať Ing. Mário Schrenkel, ktorý pracuje vo finančnej oblasti, má náležité odborné vedomosti a skúsenosti, je bezúhonný a s plnou spôsobilosťou na právne úkony, čím spĺňa všetky podmienky na výkon funkcie člena Rady v súlade s § 9 predmetného zákona. 

     Ing. Mário Schrenkel v súčasnosti pôsobí vo funkcii riaditel'a odboru obchodovania s cennými papiermi na Úrade pre finančný trh.